การบินไทย ติดท็อป 10 สายการบินดีสุดในโลก 2018-สิงคโปร์แอร์ไลน์แชมป์
สำนักข่าวต่างประเทศรายงานว่า ,สกายแทร็กซ์, หน่วยงานวิจัยบริการการบินชั้นนำของอังกฤษ ประกาศรางวัลสายการบินโลก (Skytrax World Airline Awards) ประจำปี 2018 (พ.ศ.2561) ที่งาน 2018 เวิลด์ แอร์ไลน์ อวอร์ดส์ ซึ่งจัดขึ้นที่โรงแรมเดะ แลงแฮม ในกรุงลอนดอน ของอังกฤษ โดย สิงคโปร์แอร์ไลน์ ผงาดขึ้นอันดับที่ 1 ได้สำเร็จ หลังจากรั้งอันดับ 2 ในปีก่อน,ส่วนสายการบินที่ได้อันดับ 2 ในปีนี้คือ กาตาร์ แอร์เวย์ส แชมป์เก่า ตามด้วยสายการบิน ออล นิปปอน แอร์เวย์ส ของญี่ปุ่น และ เอมิเรตส์ ของยูเออี ซึ่งสามารถรักษาอันดับเมื่อปีก่อนของตัวเองเอาไว้ได้ ขณะที่อันดัน 5 คือ อีวีเอ แอร์ ขยับขึ้นมาจากอันดับที่ 6 ในปี 2017 แต่ เอติฮัด แอร์ไลน์ส หลุดจากท็อป 10 (อันดับ 8) ลงไปอยู่อันดับ 15,ด้าน การบินไทย ของประเทศไทย ปีนี้กลับมาติด 10 อันดับแรกของโลกอีกครั้ง โดยรั้งอยู่ที่อันดับ 10 ดึขึ้นกว่าปีก่อน 1 อันดับ นอกจากนี้ การบินไทยยังได้รับการโหวตเป็นสายการบินชั้นประหยัดดีที่สุดในโลก, สายการบินที่มีบริการอาหารในห้องโดยสารชั้นประหยัดดีที่สุด, มีเลาจ์สปาดีที่สุดในโลก และมีลูกเรือในห้องโดยสารดีที่สุดในไทยด้วย,ขณะเดียวกัน สายการบิน บางกอกแอร์เวย์ส ยังคงเป็นสายการบินดีที่สุดอันดับ 21 ของโลก แต่พวกเขาได้รับการโหวตให้เป็นสายการบินระดับภูมิภาคยอดเยี่ยมที่สุดในโลก และยอดเยี่ยมที่สุดในทวีปเอเชียอีกสมัย ส่วนสายการบิน นกแอร์ ได้รับการโหวตให้เป็นสายการบินต้นทุนต่ำที่ดีที่สุดในประเทศไทย,ทั้งนี้ การคัดเลือกอันดับของรางวัลสายการบินโลก มาจากการลงคะแนนของผู้โดยสาร 18.9 ล้านคนใน 110 ประเทศทั่วโลก โดยใช้ทุกอย่างเป็นเกณฑ์ในการลงคะแนน ตั้งแต่คุณภาพของอาหารและความสบายของเก้าอี้โดยสาร ไปจนถึงความเป็นมิตรของพนักงานบนเครื่องบิน,10 อันดับ สายการบินที่ดีที่สุดในโลกของ สกายแทร็กซ์ ปี 2018,1. สิงคโปร์แอร์ไลน์ส (สิงคโปร์) ขึ้นจากอันดับ 2 ในปี 2017,2. กาตาร์ แอร์เวย์ส (กาตาร์) ตกจากอันดับ 1 ในปี 2017,3. ออล นิปปอน แอร์เวย์ส (ญี่ปุ่น) อับดับไม่เปลี่ยนแปลง,4. เอมิเรตส์ (สหรัฐอาหรับเอมิเรตส์) อับดับไม่เปลี่ยนแปลง,5. อีวีเอ แอร์ (ไต้หวัน) ขึ้นจากอันดับ 6 ในปี 2017,6. เคเธย์ แปซิฟิก แอร์เวย์ส (ฮ่องกง) ตกจากอันดับ 5 ในปี 2017,7. ลุฟต์ฮันซา (เยอรมนี) อันดับไม่เปลี่ยนแปลง,8. ไห่หนาน แอร์ไลน์ส (จีน) ขึ้นจากอันดับ 9 ในปี 2017,9. การุดา อินโดนีเซีย (อินโดนีเซีย) ขึ้นจากอันดับ 10 ในปี 2017,10. การบินไทย (ไทย) ขึ้นจากอันดับ 11 ในปี 2017
สกายแทร็กซ์ ประกาศรางวัลสายการบินโลก 2018 โดยอันดับ 1 คือ สิงคโปร์แอร์ไลน์ ขณะที่ การบินไทย กลับมาติด 10 อันดับแรกของโลกได้อีกครั้ง
การบินไทย,สายการบินดีที่สุดในโลก,สกายแทร็กซ์,สิงคโปร์แอร์ไลน์ส,รางวัลสายการบินโลก